Page:Dominie depos'd, or, Some reflections on his intrigue with a young lass and what happened thereupon.pdf/9

 ( 9 )

Yet some they are sae very willing, At ony time they'll tak a shilling, But he that learnt them first that spelling, Or Meg or Nell, Be ſure, to him they'll lay an egg in; This ſome can tell.

Unthinking things! it is their creed, If ſome sic things be done wi' speed, They're safe, 'tis help in time o' need, Nae after-claps: Tho' nine months aft brings quick or dead Into their laps.

Experience thus makes me to ſpeak, I ance was hooked wi' the cleek, I almost had beshit my breek, When Maggy told That, by her ſaul, not e'en a week Young Jack wou'd hold.

She was ſae stiff she could not loot; Your pranks, she says, are now found out, The Kirk and you maun hae a bout; Ill mat ye fare: 'Tis a' your ain, ye need na doubt, Ilk hilt an' hair.

Alas! that e'er I ſaw your face, I can nae langer hide the case; Had I forseen this sad disgrace, Nae man nor you Shou'd e'er hae touch'd my sic a place, Or kiss'd my mou'.